
Казанда Евразия икътисадый комиссиясе Советының VIII утырышы узды. Казан ратушасында узган утырыш эшендә Российя Федерациясе Хөкүмәт Рәисенең беренче урынбасары Игорь Шувалов, ЕИК коллегиясенең рәисе Виктор Христенко, Казахстан һәм Белоруссия хөкүмәтләренең вәкилләре катнашты.


Евразия икътисадый комиссиясе (ЕИК), Таможня берлеге һәм Бердәм икътисадый киңлекнең даими эшләп килүче җайга салучы орган, 2012 елның 2 февраленнән эшли башлады.


Хәзерге вакытта ЕИК составында өч ил бар: Россия Федерациясе, Казахстан Республикасы һәм Беларусь Республикасы. Комиссии боерыклары Таможня берлеге һәм Бердәм икътисадый киңлектә катнашучы илләр территориясендә үтәлүгә мәҗбүри.


Утырыш барышында катнашучылар Таможня берлеге һәм Бердәм икътисадый киңлекнең эшләү мәсьәләләре турында сөйләштеләр.


Исегезгә төшерик, бүген ЕИК Советы утырышында катнашучылар Болгар шәһәрендә бардылар. Шулай ук делегацияләр вәкилләренең Татарстан Республикасы Президенты Рөстәм Миңнеханов белән очрашулары планлаштырылган.
Казанда Евразия икътисадый комиссиясе Советы утырышы узды